Lav et referat af nedenstående tekst:

Tekst:
Det kommunale beredskab i Brønderslev blev i dag tilkaldt til AOF påKornumgaardsvej i Brønderslev. Meldingen lød på brand. Men der var ingen ild at se - kun røg. - Vi undersøgte hele bygningen med røgdykkere. Men kunne ikke finde brandstedet, fortæller indsatsleder Preben Jensen fra Brønderslev Kommune. Forinden havde en ansat hos AOF undret sig over, at han ikke kunne tænde lys. Men da beredskabsfolkene kom frem, virkede kontakten igen. Også nogle sodsværtede lysstofrør gav mistanke om, at det var galt med el-installationerne. - Så måske er der opstået nogle skader under tordenvejret fredag aften og nat, siger Preben Jensen. AOF vil nu tilkalde en elektriker for at få gennemgået de elektriske installationer.

Referat:
Redningsmandskab undrede sig over røg uden ild hos AOF i Brønderslev. Den skyldes sandsynligvis et lyn.